
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"АЧАЛЛӐ ҪЕМЬЕСЕНЕ ПАТШАЛӐХ ПУЛӐШӐВӖ 
ПАМАЛЛИ ХУШМА МЕРӐСЕМ ҪИНЧЕН" 
САККУНӖН 2 ТАТА 8 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи пуш уйӑхӗн 28-мӗшӗнче
йышӑннӑ

1 статья
Чӑваш Республикин "Ачаллӑ ҫемьесене патшалӑх пулӑшӑвӗ памалли хушма мерӑсем ҫинчен" 2012 ҫулхи нарӑс уйӑхӗн 21-мӗшӗнчи 1 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2014, 3 №; 2015, 12 №; 2016, 11 №; "Республика" хаҫат, 2017, раштав уйӑхӗн 27-мӗшӗ; 2020, ҫу уйӑхӗн 7-мӗ-шӗ; 2021, нарӑс уйӑхӗн 25-мӗшӗ, раштав уйӑхӗн 2-мӗшӗ; "право21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000249 №; "Республика" хаҫат, 2023, чӳк уйӑхӗн 8-мӗшӗ) ҫакӑн пек улшӑнусем кӗртес:
1) 2 статьяра:
а) 1-мӗш пайӑн пӗрремӗш абзацне ҫакӑн пек ҫырса хурас:
"1. Пулӑшу памалли хушма мерӑсем илмелли право ҫуралнипе паракан Раҫҫей Федерацийӗн гражданлӑхне илнӗ ача (ачасем) ҫуралсан (усрава илсен), ача ҫуралнӑ кун тӗлне Раҫҫей Федерацийӗн гражданлӑхӗ пур, яланах е ытларах вӑхӑт Чӑваш Республикин территорийӗнче пурӑнакан ҫак ҫынсен пуҫланать:";
ӑ) 2-мӗш пая "(тӑван мар ашшӗ вӗсене усрава пама килӗшнине шута илмесӗр)," сӑмахсем хыҫҫӑн "ҫуралнине пула Раҫҫей Федерацийӗн гражданствине илмен ача (ачасем)," сӑмахсем хушса хурас;
2) 8 статьян 1-мӗш пайӗн 2-мӗш тата 3-мӗш пункчӗсене ҫакӑн пек ҫырса хурас:
"2) харпӑр хӑй вӑйӗпе ҫурт-йӗр тума, юсаса ҫӗнетме, блоксенчен тӗксе тӑвакан ҫурт-йӗре юсаса ҫӗнетме, ҫак ӗҫсене граждансем асӑннӑ объектсене тӑвакан е юсаса ҫӗнетекен организацине, ҫав шутра строительство подрячӗн килӗшӗвӗ тӑрӑх явӑҫтармасӑр пурнӑҫлаҫҫӗ, асӑннӑ укҫа-тенкӗне ҫак Саккунӑн 2 статйин 4-мӗш, 41-мӗш тата 5-мӗш пайӗсемпе пӑхса хӑварнӑ тӗслӗхсенче ҫак Саккунӑн 2 статйин 1-мӗш, 3–5-мӗш пайӗсенче асӑннӑ ҫыннӑн е ҫула ҫитмен ачан (ачасен) саккунлӑ представителӗн счечӗ ҫине куҫарса парса; 
3) ҫак Саккунӑн 2 статйин 1-мӗш, 3–5-мӗш пайӗсенче асӑннӑ ҫын 
е унӑн упӑшки (арӑмӗ), е ҫула ҫитмен ачан (ачасен) саккунлӑ представителӗ ҫурт-йӗр тӑвакан е юсаса ҫӗнетекен организацине, ҫав шутра строительство подрячӗн килӗшӗвӗ тӑрӑх явӑҫтармасӑр харпӑр хӑй вӑйӗпе туса лартнӑ, юсаса ҫӗнетнӗ пурӑнмалли ҫурт тума, блоксенчен тӗксе тӑвакан ҫурта юсаса ҫӗнетме кайнӑ тӑкаксене ҫак Саккунӑн 2 статйин 4-мӗш, 41-мӗш тата 
5-мӗш пайӗсемпе пӑхса хӑварнӑ тӗслӗхсенче ҫак Саккунӑн 2 статйин 1-мӗш, 3–5-мӗш пайӗсенче асӑннӑ ҫыннӑн е ҫула ҫитмен ачан (ачасен) саккунлӑ представителӗн банкри счечӗ ҫине ҫак Саккунӑн 2 статйин 4-мӗш, 41-мӗш 
тата 5-мӗш пайӗсемпе пӑхса хӑварнӑ тӗслӗхсенче асӑннӑ укҫа-тенкӗне куҫарса памалли майпа саплаштарма.".

2 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет.
2. Чӑваш Республикин "Ачаллӑ ҫемьесене патшалӑх пулӑшӑвӗ памал-ли хушма мерӑсем ҫинчен" 2012 ҫулхи нарӑс уйӑхӗн 21-мӗшӗнчи 1 №-лӗ саккунӗн (ҫак Саккунпа улшӑнусем кӗртнӗ) 2 статйин 1-мӗш пайӗн пӗрремӗш абзацӗн тата 2-мӗш пайӗн положенийӗсен вӑйӗ ача (ачасем) ҫуралнӑ (усрава илнӗ) кун тӗлне Раҫҫей Федерацийӗн гражданлӑхӗ пулман тата 
Донецк Халӑх Республикин, Луганск Халӑх Республикин, Запорожье облаҫӗн тата Херсон облаҫӗн территорийӗсенче асӑннӑ республикӑсемпе облаҫсене Раҫҫей Федерацине йышӑннӑ тата Раҫҫей Федерацийӗн йышӗнче ҫӗнӗ субъектсем – Донецк Халӑх Республики, Луганск Халӑх Республики, Запорожье облаҫӗ тата Херсон облаҫӗ йӗркеленнӗ кун тӗлне ялан пурӑннӑ тата патшалӑх пулӑшӑвӗ памалли хушма мерӑсене илме правӑллӑ Раҫҫей Федерацийӗн гражданӗсене пырса тивмест.

	Чӑваш Республикин
Пуҫлӑхӗ
	
О. Николаев

